CELEX: 62021CN0750
Language: sl
Date: 2021-12-06 00:00:00
Title: Zadeva C-750/21 P: Pritožba, ki jo je 6. decembra 2021 vložila Pilatus Bank plc zoper sklep Splošnega sodišča (deveti senat) z dne 24. septembra 2021 v zadevi T-139/19, Pilatus Bank/ECB

28.2.2022   
            
            
               SL
            
            
               Uradni list Evropske unije
            
            
               C 95/16
            
         
      Pritožba, ki jo je 6. decembra 2021 vložila Pilatus Bank plc zoper sklep Splošnega sodišča (deveti senat) z dne 24. septembra 2021 v zadevi T-139/19, Pilatus Bank/ECB
      (Zadeva C-750/21 P)
      (2022/C 95/20)
      Jezik postopka: angleščina
      
         Stranki
      
      
         Pritožnica: Pilatus Bank plc (zastopnik: O. Behrends, Rechtsanwalt)
      
         Druga stranka v postopku: Evropska centralna banka (ECB)
      
         Predlogi
      
      Pritožnica Sodišču predlaga, naj:
      
                  —
               
               
                  izpodbijani sklep razveljavi;
               
            
                  —
               
               
                  sklep ECB z dne 21. decembra 2018, s katerim je bila pritožnica seznanjena o tem, da ECB ni več pristojna zagotoviti neposrednega bonitetnega nadzora in sprejeti ukrepov v zvezi s tem, v skladu s členom 264 PDEU razglasi za ničen;
               
            
                  —
               
               
                  v delu, v katerem Sodišče ne bo moglo meritorno odločiti, zadevo vrne v razsojanje Splošnemu sodišču, da bo to odločilo o ničnostni tožbi; in
               
            
                  —
               
               
                  ECB naloži plačilo stroškov pritožnice in stroškov te pritožbe.
               
            
         Pritožbena razloga in bistvene trditve
      
      Pritožnica v utemeljitev pritožbe navaja dva pritožbena razloga.
      Prvi pritožbeni razlog: Splošno sodišče je s tem, da je napačno štelo, da ECB v razmerju do pritožnice nima več pristojnosti, ker je bilo tej odvzeto dovoljenje, napačno razlagalo določbe Uredbe Sveta (EU) št. 1024/2013. (1)
      
      Drugi pritožbeni razlog: Splošno sodišče ni ustrezno obravnavalo tožbenih razlogov pritožnice, ki se ne nanašajo na domnevni neobstoj pristojnosti ECB.
      
         (1)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL 2013, L 287, str. 63).